98/537/EY: Neuvoston päätös, tehty 13 päivänä heinäkuuta 1998, energiaperuskirjaa käsittelevässä konferenssissa sekä energiaperuskirjasta tehdyn sopimuksen allekirjoittajien kansainvälisessä konferenssissa hyväksytyn energiaperuskirjasta tehdyssä sopimuksessa olevien kauppaa koskevien määräysten muutoksen ja sen väliaikaisen soveltamisen hyväksymisestä



Virallinen lehti nro L 252 , 12/09/1998 s. 0021 - 0022



NEUVOSTON PÄÄTÖS, tehty 13 päivänä heinäkuuta 1998, energiaperuskirjaa käsittelevässä konferenssissa sekä energiaperuskirjasta tehdyn sopimuksen allekirjoittajien kansainvälisessä konferenssissa hyväksytyn energiaperuskirjasta tehdyssä sopimuksessa olevien kauppaa koskevien määräysten muutoksen ja sen väliaikaisen soveltamisen hyväksymisestä (98/537/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa, ottaa huomioon neuvoston ja komission päätöksen 98/181/EY, EHTY, Euratom (1) 3 artiklan 2 kohdan, ottaa huomioon komission ehdotuksen, sekä katsoo, että Euroopan yhteisöt ja niiden jäsenvaltiot allekirjoittivat 17 päivänä joulukuuta 1994 energiaperuskirjasta tehdyn sopimuksen, Euroopan yhteisöt ja valtaosa niiden jäsenvaltioista tallettivat 16 päivänä joulukuuta 1997 hyväksymis- tai ratifioimiskirjansa tallettajan, Portugalin tasavallan hallituksen, huostaan, muut jäsenvaltiot ratifioivat energiaperuskirjasta tehdyn sopimuksen piakkoin, energiaperuskirjasta tehty sopimus tuli voimaan 16 päivänä huhtikuuta 1998, energiaperuskirjasta tehtyä sopimusta on sen allekirjoittamispäivästä alkaen mahdollisuuksien mukaan sovelletettu väliaikaisesti, ja ne allekirjoittajat, jotka eivät ole vielä ratifioineet sopimusta, jatkavat sen soveltamista väliaikaisesti mahdollisuuksien mukaan, energiaperuskirjasta tehdyssä sopimuksessa määrätään sopimuksessa olevien kauppaa koskevien määräysten tarkastelusta monenvälisten kauppaneuvottelujen Uruguayn kierroksen tulosten perusteella sekä energiaan liittyvien laitteiden sisällyttämisestä kauppaa koskeviin määräyksiin, jotta energiaperuskirjaa käsittelevä konferenssi voisi hyväksyä näitä koskevat muutokset, on Euroopan yhteisön edun mukaista sisällyttää sopimukseen GATT 1947 -määräysten sijasta asianomaiset WTO:n määräykset mainitsemalla ne sopimuksessa sekä sisällyttää energiaan liittyvät laitteet kauppaa koskeviin määräyksiin, yhteisöllä on yksinomainen toimivalta yhteisessä kauppapolitiikassa, kansainvälinen konferenssi pidettiin samanaikaisesti kuin energiaperuskirjaa käsittelevä konferenssi, jotta kaikki energiaperuskirjasta tehdyn sopimuksen allekirjoittajat saattoivat osallistua päätöksentekomenettelyyn, energiaperuskirjasta tehdyssä sopimuksessa olevien kauppaa koskevien määräysten muutoksen teksti, mukaan lukien luettelo energiaan liittyvistä laitteista sekä tähän liittyvien päätösten, yhteisten tulkintojen ja julistusten tekstit (kauppaa koskevien määräysten muutos), hyväksyttiin 24 päivänä huhtikuuta 1998 pidetyissä energiaperuskirjaa käsittelevässä konferenssissa ja mainitussa kansainvälisessä konferenssissa, yhteisön olisi hyväksyttävä virallisesti ja lopullisesti kauppaa koskevien määräysten muutoksen teksti, ja kauppaa koskevien määräysten muutosta olisi sen määräysten mukaisesti sovellettava ennen sen voimaantuloa väliaikaisesti, ON PÄÄTTÄNYT SEURAAVAA: 1 artikla 1. Hyväksytään Euroopan yhteisön puolesta lopullisesti energiaperuskirjaa käsittelevässä konferenssissa ja energiaperuskirjasta tehdyn sopimuksen allekirjoittajien kansainvälisessä konferenssissa 24 päivänä huhtikuuta 1998 hyväksytty muutos energiaperuskirjassa oleviin kauppaa koskeviin määräyksiin, mukaan lukien luettelo energiaan liittyvistä laitteista sekä tähän liittyvät päätökset, yhteiset tulkinnat ja julistukset. 2. Kauppaa koskevien määräysten muutoksen teksti on tämän päätöksen liitteenä. 3. Komissio ilmoittaa energiaperuskirjan sihteeristölle kauppaa koskevien määräysten muutoksen tekstin muodollisesta hyväksymisestä yhteisön toimesta. 2 artikla Kauppaa koskevien määräysten muutosta sovelletaan sen määräysten mukaisesti väliaikaisesti 90 päivän kuluttua siitä, kun energiaperuskirjaa käsittelevä konferenssi on sen hyväksynyt, ja lopullisesti sen voimaantulopäivästä. Tehty Brysselissä 13 päivänä heinäkuuta 1998. Neuvoston puolesta W. SCHÜSSEL Puheenjohtaja (1) EYVL L 69, 9.3.1998, s. 1